26 
Biologi. 
I Iagttagelser over entoparasitiske Muscidelarver (1909 p. 48—51) 
beskrev jeg Udviklingen af Panzeria rudis Fali., og senere er denne 
Art blevet behandlet i et større Arbejde af Heinrich PrelP). 
Denne Arts Larve er derfor velkendt. 
I Skovene nord for København træffes om Foraaret en Panzeria- 
Art, der i høj Grad ligner P. rudis, og som først henførtes til denne 
Art. Dens Larver, der snylter hos Larverne til Tæniocampa 
pulverulenta Esp. og Calymnia trapezina L., er imidlertid forskel¬ 
lige fra P. rudis, og det er lykkedes Dr. J. Villeneuve at finde 
konstante Skelnemærker imellem de to Arter. 
I hver Værtlarve udvikles som Regel kun en Snylter; men det 
er ikke sjældent at finde flere yngre Larver i den samme Vært, 
saaledes at flere af dem gaar til Grunde under Udviklingen. Lar¬ 
vernes Biologi afviger iøvrigt ikke fra Forholdene hos P. rudis; 
de er fuldvoksne i Slutningen af Juni, borer sig ud og forpupper 
sig i Jorden; Pupperne overvintrer, og Fluerne kommer frem i 
Maj næste Aar. 
Ernestia connivens Zett. 
De i Undersøgelser etc. IV, p. 215—18 under E. conuiveus 
beskrevne Larvestadier har vist sig ikke at høre til denne Art, 
men til en anden Snylteflue, rimeligvis Plagia trepida Meig., hvis 
Udvikling senere er beskrevet af W. R. Thompson^); de samme¬ 
steds givne Oplysninger om Larvernes Biologi angaar ligeledes 
sidstnævnte Art; den beskrevne Tøndepuppe hører derimod til E. 
connivens. 
De paagældende Værtlarver var angrebne af begge Snylteflue- 
arter, og jeg havde de Uheld, kun at faa Larverne af den ene Art 
og kun at klække den anden. 
b Heinrich Prell: Zur Biologie der Tachinen Parasetigena segregata 
Rdi. und Panzeria rudis Fail. (Zeitschrift fiir angewandte Entomologie, 
Band II, 1915, p. 118-148.) 
W. R. T h o m p s o n : Sur les caractéres anatomiques et éthologiques des 
Tachinaires du genre Plagia Meig. (Comptes rendus hebdom. de la So- 
ciété de biologie. Paris. Année 1915. Tome 78. p. 671—674). 
